CELEX: 62019TN0708
Language: el
Date: 2019-10-17 00:00:00
Title: Υπόθεση T-708/19: Προσφυγή της 17ης Οκτωβρίου 2019 – Bujar κατά Επιτροπής

13.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/36
            
         
      Προσφυγή της 17ης Οκτωβρίου 2019 – Bujar κατά Επιτροπής
      (Υπόθεση T-708/19)
      (2020/C 10/48)
      Γλώσσα διαδικασίας: η αγγλική
      
         Διάδικοι
      
      
         Προσφεύγων: Marcin Bujar (Woluwe-Saint-Lambert, Βέλγιο) (εκπρόσωπος: R. Wardyn, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής της 20ής Δεκεμβρίου 2018· και
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει δύο λόγους.
      
                  1.
               
               
                  Με τον πρώτο λόγο προβάλλεται παράβαση του άρθρου 11, παράγραφος 2, του παραρτήματος VIII του Κανονισμού Υπηρεσιακής Καταστάσεως των υπαλλήλων (ΚΥΚ) και του άρθρου 7, παράγραφος 1, των γενικών εκτελεστικών διατάξεων (ΓΕΔ).
                  
                              —
                           
                           
                              Ειδικότερα, προβάλλεται ότι ο αριθμός των συντάξιμων ετών που μπορούν να μεταφερθούν πρέπει να υπολογίζεται βάσει του ποσού που προκύπτει εάν από το ποσό του κεφαλαίου το οποίο πράγματι μεταφέρθηκε αφαιρεθεί η ανατίμηση του κεφαλαίου αυτού κατά το χρονικό διάστημα μεταξύ της ημερομηνίας κατά την οποία υποβλήθηκε η αίτηση μεταφοράς του κεφαλαίου και της ημερομηνίας κατά την οποία διενεργήθηκε πράγματι η μεταφορά αυτή.
                           
                        
                              —
                           
                           
                              Επομένως, το Γραφείο «Διαχείρισης και Εκκαθάρισης των Ατομικών Δικαιωμάτων» (PMO) υπέπεσε σε πλάνη κατά τον υπολογισμό των συνταξιοδοτικών δικαιωμάτων που μπορούν να μεταφερθούν, καθώς βασίστηκε στο ποσό του κεφαλαίου το οποίο προσδιορίστηκε από την εθνική διοίκηση στην προσωρινή της απόφαση, ενώ το ποσό του κεφαλαίου το οποίο μεταφέρθηκε πράγματι προκύπτει από την ανατίμηση του κεφαλαίου αυτού κατά το χρονικό διάστημα μεταξύ της ημερομηνίας κατά την οποία υποβλήθηκε η αίτηση μεταφοράς και της ημερομηνίας κατά την οποία διενεργήθηκε πράγματι η μεταφορά αυτή· ως εκ τούτου, επιβάλλεται επανυπολογισμός των συνταξιοδοτικών δικαιωμάτων εκ μέρους της εθνικής αρχής και ανατίμηση του κεφαλαίου για το χρονικό διάστημα πριν από την υποβολή της αιτήσεως μεταφοράς.
                           
                        
            
                  2.
               
               
                  Με τον δεύτερο λόγο προβάλλεται αδικαιολόγητος πλουτισμός της Ένωσης.
                  
                              —
                           
                           
                              Ο υπολογισμός του αριθμού των ετών που μπορούν να μεταφερθούν βάσει ενός προσωρινού ποσού κεφαλαίου το οποίο έπρεπε να επανυπολογιστεί και το οποίο δεν αντιστοιχούσε στην ανατίμηση του κεφαλαίου αυτού κατά το χρονικό διάστημα μεταξύ της ημερομηνίας κατά την οποία υποβλήθηκε η αίτηση μεταφοράς και της ημερομηνίας κατά την οποία διενεργήθηκε πράγματι η μεταφορά αυτή οδήγησε σε αδικαιολόγητο πλουτισμό της Ένωσης.